Ritratt: Muntaġġ / Ġabra ta' ritratti minn fuq Facebook .td_uid_2_61e257ffd3d33_rand.td-a-rec-img{text-align:left}.td_uid_2_61e257ffd3d33_rand.td-a-rec-img img{margin:0 auto 0 0} Fuq il-midja soċjali ma waqfux il-ħafna messaġġi ta' kuraġġ għall-plejer leġġendarju Reggie Cini li bħalissa jinsab rikoverat fi sptar jissielet ma' marda kiefra. Fil-messaġġ tiegħu, il-grupp Ultras Beltin qal "Irbaħt tant battalji fil-ground, issa jmiss din. Kuraġġ Reġġie. Il-Poplu Belti warajk". Fuq Facebook ikkummenta wkoll Nicky Saliba, l-eks captain tal-Valletta Football Club. Flimkien ma' Reggie lagħab bosta partiti, li ħafna minnhom rebħu wkoll. "Ħija, flimkien iġġilidna diversi battalji flimkien, u rnexxielna. Din hi l-ikbar battalja ta' ħajtek. Int tinsab fit-talb tagħna biex tegħleb l-ikbar battalja. Żomm sod" – kiteb Saliba. Yenz Cini, il-goalkeeper tal-Valletta Football Club, kif ukoll iben Reggie, ukoll ħalla messaġġ fuq Facebook fejn qal li għalkemm dan l-aħħar ir-relazzjoni ta' bejniethom ma kinitx waħda tajba, hu dejjem tgħallem li l-ġenituri jibqgħu dejjem il-ġenituri. "L-aħħar jumejn ma kinutx faċli fuq livell emozzjonati. Nitlobkom titlobu għal missieri, bit-tama għal jiem aħjar u bit-tama li nirċievu aħbarijiet aħjar," kiteb Yenz. Aqra wkoll: "Saħħet missieri tinsab f'riskju" – Jade Cini Ħalli messaġġ ta' kuraġġ lil Reginald "Reggie" Cini taħt l-artiklu jew fuq il-paġna ta' Facebook ta' Newsbook.com.mt jew Newsbook Lifestyle . Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e257ffd41e8_rand.td-a-rec-img{text-align:left}.td_uid_3_61e257ffd41e8_rand.td-a-rec-img img{margin:0 auto 0 0}